سوری عرب فوج

سوری عرب  فوج (، : SAA) شامی مسلح افواج کی زمینی فوج کی شاخ تھی۔;   یہ چار وردیوں پر مشتمل دستوں کی مقتدر فوجی شاخ تھی، جو مسلح افواج میں سب سے مقدّم عہدوں کو کنٹرول کرتی تھی اور اس میں سب سے زیادہ افرادی قوت تھی، جو مشترکہ دستوں کا تقریباً 80 فیصد تھی۔ سوری عرب فوج کا آغاز پہلی جنگ عظیم کے بعد فرانسیسیوں کی تشکیل کردہ مقامی فوجی دستے سے ہوا، جب فرانس نے اس خطے پر تعہد حاصل کیا۔  اگلے سال سوریہ کی مکمل آزادی حاصل کرنے سے پہلے، یہ سنہ 1945ء میں باضابطہ طور پر وجود میں آئی۔

1946ء کے بعد سے، اس نے شام (سوریہ) کی حکمرانی میں اہم کردار ادا کیا، جس میں چھ فوجی بغاوت شامل ہیں: سنہ 1949ء میں دو، جن میں مارچ 1949ء کی شامی بغاوت اور کرنل سامی الحناوی کی اگست 1949ء کی بغاوت اور سنہ 1951، سنہ 1954ء، سنہ 1963ء، سنہ 1966ء  اور سنہ 1970ء میں ایک ایک بغاوت شامل ہے۔ اس نے اسرائیل کے ساتھ چار جنگیں لڑی ہیں (سنہ 1948ء، سنہ 1967ء میں چھ روزہ جنگ، سنہ 1973 کی یوم کپور جنگ اور سنہ 1982ء کی لبنان جنگ اور ایک اردن کے ساتھ لڑی (اردن میں سیاہ ستمبر، 1970ء)۔ خلیجی جنگ کے دوران 1990ء - 1991ء میں سعودی عرب میں ایک بکتر بند ڈویژن کی صف آرائی کی گئی، لیکن بہت کم کارروائی دیکھنے میں آئی۔ سنہ 1976ء سے سنہ 2005ء تک یہ لبنان پر شامی قبضہ کا اہم جز تھا۔ داخلی طور پر، اس نے شام (سوریہ) میں اخوان المسلمون کی شورش کو دبانے میں ایک اہم کردار ادا کیا اور سنہ 2011ء کے اوائل سے شام کی خانہ جنگی سے یہ لڑنے میں بہت زیادہ مصروف رہی، جو سنہ 1940ء کی دہائی میں اپنے قیام کے بعد سے سوری عرب فوج کی سب سے پرتشدد اور طویل جنگ ہے۔ 8 دسمبر 2024ء کو اس فوج کا اختتام ہوا جب بشار الاسد کی حکومت کا تختہ الٹ گیا۔

 حوالہ جات 

زمرہ:بری افواج بلحاظ ملک
زمرہ:افواج سوریہ
زمرہ:1945ء کی تاسیسات
زمرہ:بری افواج